ЗАПОВЕД

**№ ПО-09-283-1/13.05.2022 г.**

На основание чл. 62, ал.2 от Административно - процесуалния кодекс, чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7 / 26.01.2009 г.), чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а, ал.1 от Правилника за прилагане на закона за собствеността и ползването на земеделските земи /ППЗСПЗЗ/ и във връзка с изготвения доклад от комисията, назначена със Заповед № РД-04-120/02.08.2021г., на Директора на ОД „Земеделие”- гр. Добрич, изменена със Заповед № РД-04-120-1/27.08.2021г. на Директора на ОД „Земеделие”- гр. Добрич и допълнителни указания до комисиите със Заповед № РД-04-121/02.08.2021г. на Директора на ОД „Земеделие”- гр. Добрич, заявления с вх.№ РД-12-05-404/11.05.2022г. и вх. № РД-12-05-404-1/11.05.2022г., писмо с доклад на ОСЗ Добричка с вх. № РД-12-05-404-2/11.05.2022г., доклад на Комисията по чл.37в, ал.1 от ЗСПЗЗ за констатирана техническа грешка за землището на **с. Лясково ЕКАТТЕ 43431**, общ. Добричка, обл. Добрич.

**И З М Е Н Я М**

Заповед **№ ПО-09-283/23.09.2021 г.,** с която са разпределени масивите за ползване в землището на **с. Лясково ЕКАТТЕ 43431,** общ.Добрич, обл.Добрич и чиято неразделна част са окончателният регистър, регистър на имотите по чл.37в, ал.3, т.2 от ЗСПЗЗ и карта на ползването, поради констатирана техническа грешка, изразяваща се в грешно затворен контур в масив за ползване.

Изменението не засяга броя на ползвателите, не засяга площи и масиви на другите ползватели за землище с. Лясково, както и земите по чл.37в, ал.3, т.2 от ЗСПЗЗ.

След изменението на заповедта, **да се чете следното:**

Разпределям масивите за ползване в землището на **с. Лясково ЕКАТТЕ 43431,** общ.Добричка, обл.Добрич **с обща площ от 11870,931 дка** по правно основание

В точка 15 от споразумението, което е неразделна част от заповедта - на ползвател ЗП Тихомир Стефанов Тодоров да се чете: площ на имоти ползвани на правно основание: **670,515 дка**.

Промяната в площта и граници е извършена в приложение към споразумението, което е неразделна част от заповедта.

В останалата си част Заповед **№ ПО-09-283/23.09.2021 г. и споразумението, като неразделната част от нея,** остават непроменени.

Заповедта може да бъде обжалвана по реда на Административнопроцесуалния кодекс, в 14-дневен срок от публикуването ѝ на електронната страница на Областна дирекция „Земеделие”- гр. Добрич.

Копие от заповедта да бъде връчено на началника на ОСЗ Добричка и кмета на с. Лясково.

**инж. ДЕСИСЛАВА ИВАНОВА**

*Директор ОД “Земеделие”*